CELEX: 32022R0007
Language: mt
Date: 2022-01-05 00:00:00
Title: Regolament ta’ Implimentazzjoni tal-Kummissjoni (UE) 2022/7 tal-5 ta’ Jannar 2022 li jemenda l-Anness V tar-Regolament ta’ Implimentazzjoni (UE) 2020/2235 fir-rigward tar-rekwiżiti tas-saħħa tal-annimali għad-dħul fl-Unjoni tal-prodotti tal-ħalib li jinsabu fi prodotti komposti stabbli fuq l-ixkaffa (Test b’rilevanza għaż-ŻEE)

6.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 2/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/7
         tal-5 ta’ Jannar 2022
         li jemenda l-Anness V tar-Regolament ta’ Implimentazzjoni (UE) 2020/2235 fir-rigward tar-rekwiżiti tas-saħħa tal-annimali għad-dħul fl-Unjoni tal-prodotti tal-ħalib li jinsabu fi prodotti komposti stabbli fuq l-ixkaffa
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (1), u b’mod partikolari l-Artikolu 7(2)(a) tiegħu,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”) (2), u b’mod partikolari l-Artikoli 238(3) u 239(3) tiegħu,
         Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (3), u b’mod partikolari l-Artikolu 90, l-ewwel paragrafu, il-punti (a) u (e), u l-Artikolu 126(3) tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2020/692 (4) jissupplimenta r-regoli tas-saħħa tal-annimali stabbiliti fir-Regolament (UE) 2016/429, fir-rigward, inter alia, id-dħul fl-Unjoni tal-kunsinni ta’ ċerti prodotti ta’ oriġini mill-annimali. B’mod partikolari, l-Artikolu 163 ta’ dak ir-Regolament Delegat, kif emendat dan l-aħħar bir-Regolament Delegat tal-Kummissjoni (UE) 2021/1703 (5), jistabbilixxi rekwiżiti speċifiċi għad-dħul fl-Unjoni tal-prodotti li joriġinaw mill-annimali li jinsabu fi prodotti komposti b’data ta’ konservazzjoni twila. Fost l-oħrajn, dak l-Artikolu jistabbilixxi r-rekwiżiti ta’ trattament tal-mitigazzjoni tar-riskju applikabbli għall-prodotti tal-ħalib li jinsabu f’tali prodotti komposti li jqisu l-istatus tas-saħħa tal-pajjiż terz, tat-territorju jew taż-żona tiegħu tal-oriġini.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2020/2235 (6) jistabbilixxi regoli għall-applikazzjoni tar-Regolamenti (UE) 2016/429 u (UE) 2017/625 fir-rigward ta’, inter alia, mudelli tal-attestazzjonijiet għad-dħul fl-Unjoni ta’ ċerti prodotti ta’ oriġini mill-annimali. B’mod aktar speċifiku, l-Anness V tar-Regolament ta’ Implimentazzjoni (UE) 2020/2235 jistabbilixxi mudell tal-attestazzjoni privata mill-operatur li jdaħħal fl-Unjoni prodotti komposti stabbli fuq l-ixkaffa f’konformità mal-Artikolu 14 tar-Regolament Delegat tal-Kummissjoni (UE) 2019/625 (7).
                  
               
                     (3)
                  
                  
                     Jenħtieġ li l-attestazzjoni privata stabbilita fl-Anness V tar-Regolament ta’ Implimentazzjoni (UE) 2020/2235 tiġi sostitwita b’verżjoni aġġornata li tqis ir-rekwiżiti fir-rigward tat-trattamenti tal-mitigazzjoni tar-riskju għall-prodotti tal-ħalib stabbiliti fir-Regolament Delegat (UE) 2020/692, kif emendat bir-Regolament Delegat (UE) 2021/1703.
                  
               
                     (4)
                  
                  
                     Għaldaqstant, jenħtieġ li r-Regolament ta’ Implimentazzjoni (UE) 2020/2235 jiġi emendat skont dan.
                  
               
                     (5)
                  
                  
                     Billi r-Regolament ta’ Implimentazzjoni (UE) 2020/2235 japplika mill-21 ta’ April 2021, fl-interess taċ-ċertezza legali, jenħtieġ li l-emendi li għandhom isiru fir-Regolament (UE) 2020/2235 b’dan ir-Regolament isiru effettivi b’urġenza.
                  
               
                     (6)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness V tar-Regolament ta’ Implimentazzjoni (UE) 2020/2235 huwa sostitwit bit-test stabbilit fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Jannar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 139, 30.4.2004, p. 55.
         
            (2)  ĠU L 84, 31.3.2016, p. 1.
         
            (3)  ĠU L 95, 7.4.2017, p. 1.
         
            (4)  Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
         
            (5)  Ir-Regolament Delegat tal-Kummissjoni (UE) 2021/1703 tat-13 ta’ Lulju 2021 li jemenda r-Regolament Delegat (UE) 2020/692, fir-rigward tar-rekwiżiti tas-saħħa tal-annimali għad-dħul f l-Unjoni ta’ prodotti li joriġinaw mill-annimali li jinsabu fi prodotti komposti (ĠU L 339, 24.9.2021, p. 29).
         
            (6)  Ir-Regolament ta’ Implimentazzjoni tal-Kummissjoni (UE) 2020/2235 tas-16 ta’ Diċembru 2020 li jistabbilixxi regoli għall-applikazzjoni tar-Regolamenti (UE) 2016/429 u (UE) 2017/625 tal-Parlament Ewropew u tal-Kunsill fir-rigward ta’ mudelli taċ-ċertifikati tas-saħħa tal-annimali, mudelli taċ-ċertifikati uffiċjali u mudelli taċ-ċertifikati tas-saħħa tal-annimali/uffiċjali, għad-dħul fl-Unjoni u l-movimenti fl-Unjoni ta’ kunsinni ta’ ċerti kategoriji ta’ annimali u oġġetti, ċertifikazzjoni uffiċjali dwar dawn iċ-ċertifikati u li jħassar ir-Regolament (KE) Nru 599/2004, ir-Regolamenti ta’ Implimentazzjoni (UE) Nru 636/2014 u (UE) 2019/628, id-Direttiva 98/68/KE u d-Deċiżjonijiet 2000/572/KE, 2003/779/KE u 2007/240/KE (ĠU L 442, 30.12.2020, p. 1).
         
            (7)  Ir-Regolament Delegat tal-Kummissjoni (UE) 2019/625 tal-4 ta’ Marzu 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward ta’ rekwiżiti għad-dħul fl-Unjoni ta’ kunsinni ta’ ċerti annimali u oġġetti maħsuba għall-konsum mill-bniedem (ĠU L 131, 17.5.2019, p. 18).
      
      
         
            ANNESS
            
               
                  
                     “ANNESS V
                     MUDELL TAL-ATTESTAZZJONI PRIVATA MILL-OPERATUR LI JDAĦĦAL FL-UNJONI PRODOTTI KOMPOSTI STABBLI FUQ L-IXKAFFA F’KONFORMITÀ MAL-ARTIKOLU 14 TAR-REGOLAMENT DELEGAT (UE) 2019/625
                     
                        
                     
                                 
                                    Parti II: Attestazzjoni
                                 
                              
                              
                                 
                                    II. Informazzjoni dwar is-saħħa
                                 
                              
                              
                                 
                                    II.a
                                 
                              
                              
                                 
                                    Attestazzjoni
                                 
                              
                              
                                 
                                    II.b
                                 
                              
                              
                                 
                                    Referenza tal-IMSOC
                                 
                              
                           
                                 Jien, hawn taħt iffirmat, …
                                 (isem, indirizz, u d-dettalji sħaħ tal-importatur)
                                 bħala responsabbli għad-dħul fl-Unjoni tal-kunsinna tal-prodotti komposti deskritti fil-Parti I niddikjara li l-prodotti komposti akkumpanjati minn din l-attestazzjoni:
                                 
                                             1.
                                          
                                          
                                             jikkonformaw mar-rekwiżiti applikabbli msemmija fl-Artikolu 126(2) tar-Regolament (UE) 2017/625 tal-Parlament Ewropew u tal-Kunsill (A);
                                          
                                       
                                             2.
                                          
                                          
                                             ma hemmx għalfejn jinħażnu jew jinġarru f’temperatura kkontrollata;
                                          
                                       
                                             3.
                                          
                                          
                                             ma fihom ebda laħam ipproċessat ieħor għajr ġelatina, kollaġen u prodotti raffinati ħafna msemmija fl-Anness III, it-Taqsima XVI tar-Regolament (KE) Nru 853/2004 tal-Parlament Ewropew u tal-Kunsill (B);
                                          
                                       
                                             4.
                                          
                                          
                                             fihom il-lista li ġejja ta’ ingredjenti ta’ oriġini mill-pjanti u ta’ prodotti pproċessati ta’ oriġini mill-annimali(2):
                                             ….;
                                          
                                       
                                             5.
                                          
                                          
                                             fihom prodotti pproċessati ta’ oriġini mill-annimali, li għalihom ir-rekwiżiti huma stabbiliti fl-Anness III tar-Regolament (KE) Nru 853/2004, li joriġinaw mill-istabbiliment(i) approvat(i) li ġej/ġejjin(3):
                                             ….;
                                          
                                       
                                             6.
                                          
                                          
                                             fihom prodotti pproċessati ta’ oriġini mill-annimali li joriġinaw minn pajjiżi terzi jew minn reġjuni tagħhom awtorizzati li jesportaw kull prodott ipproċessat ta’ oriġini mill-annimali lejn l-Unjoni kif elenkat fid-Deċiżjoni tal-Kummissjoni 2011/163/UE (C);
                                          
                                       
                                             7.
                                          
                                          
                                             joriġinaw minn pajjiżi terzi jew minn reġjuni tagħhom awtorizzati li jesportaw prodotti tal-laħam, prodotti tal-ħalib, prodotti bbażati fuq il-kolostru, prodotti tas-sajd jew prodotti tal-bajd lejn l-Unjoni abbażi tar-rekwiżiti tal-Unjoni dwar is-saħħa tal-annimali u s-saħħa pubblika u li huma elenkati tal-anqas għal wieħed minn dawn il-prodotti ta’ oriġini mill-annimali skont ir-Regolament ta’ Implimentazzjoni tal-Kummissjoni (UE) 2021/405 (D) u r-Regolament ta’ Implimentazzjoni tal-Kummissjoni (UE) 2021/404 (E);
                                          
                                       
                                             8.
                                          
                                          
                                             ġew prodotti fi stabbiliment li jissodisfa standards tal-iġjene rikonoxxuti bħala ekwivalenti għal dawk meħtieġa mir-Regolament (KE) Nru 852/2004 tal-Parlament Ewropew u tal-Kunsill (F);
                                          
                                       
                                             9.
                                          
                                          
                                             ġew prodotti f’kundizzjonijiet li jiggarantixxu l-konformità mal-livelli massimi ta’ residwi għall-pestiċidi stabbiliti fir-Regolament (KE) Nru 396/2005 tal-Parlament Ewropew u tal-Kunsill (G), u mal-livelli massimi għall-kontaminanti stipulati fir-Regolament tal-Kummissjoni (KE) Nru 1881/2006 (H);
                                          
                                       
                                             10.
                                          
                                          
                                             fihom prodott tal-ħalib, li:
                                             
                                                         
                                                            (4)(5) jew
                                                      
                                                      
                                                         ma għaddewx minn trattament speċifiku għall-mitigazzjoni tar-riskju previst fl-Anness XXVII tar-Regolament Delegat tal-Kummissjoni (UE) 2020/692 (I);
                                                      
                                                   
                                                         
                                                            (4)(6) jew
                                                      
                                                      
                                                         għaddew minn trattament speċifiku għall-mitigazzjoni tar-riskju previst fil-kolonna A jew B tat-tabella stabbilita fl-Anness XXVII tar-Regolament Delegat (UE) 2020/692;
                                                      
                                                   
                                                         
                                                            (4)(7) jew
                                                      
                                                      
                                                         għaddew minn trattament speċifiku għall-mitigazzjoni tar-riskju li hu tal-inqas ekwivalenti għal wieħed mit-trattamenti previsti fil-kolonna B tat-tabella stabbilita fl-Anness XXVII tar-Regolament Delegat (UE) 2020/692;
                                                      
                                                   
                                       
                                             11.
                                          
                                          
                                             fihom prodott tal-bajd, li għaddew minn trattament speċifiku għall-mitigazzjoni tar-riskju li hu tal-inqas ekwivalenti għal wieħed mit-trattamenti previsti fit-tabella stabbilita fl-Anness XXVIII tar-Regolament Delegat (UE) 2020/692(4).
                                          
                                       
                                    Noti
                                 
                                 F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq, flimkien mal-Anness 2 ta’ dak il-Protokoll, ir-referenzi għall-Unjoni Ewropea f’din l-attestazzjoni jinkludu lir-Renju Unit fir-rigward tal-Irlanda ta’ Fuq.
                              
                           
                                  
                              
                              
                                 Data
                              
                              
                                  
                              
                              
                                 Kwalifika u titolu tal-importatur(8)
                                 
                              
                              
                                  
                              
                           
                                  
                              
                              
                                 Timbru
                              
                              
                                  
                              
                              
                                 Firma
                              
                              
                                  
                              
                           
                                 
                                    (2)
                                 
                              
                              
                                 Jekk jogħġbok elenka l-ingredjenti f’ordni dixxendenti skont il-piż. Ir-raggruppament ta’ ċerti ingredjenti skont jekk ikunux prodotti tal-ħalib, prodotti tas-sajd, prodotti tal-bajd, prodotti ta’ oriġini mhux mill-annimali skont kif ikun rilevanti huwa permess.
                              
                           
                                 
                                    (3)
                                 
                              
                              
                                 Jekk jogħġbok daħħal in-numru tal-approvazzjoni tal-istabbiliment(i) li jkun/jkunu ipproduċa/pproduċew il-prodotti pproċessati ta’ oriġini mill-annimali li jinsabu fil-prodott kompost u l-pajjiż terz jew territorju jew żona tiegħu elenkati, fejn jinsab l-istabbiliment approvat, kif previst fl-Artikolu 4(2) tar-Regolament (KE) Nru 853/2004, u indikat mill-operatur importatur tan-negozju tal-ikel.
                              
                           
                                 
                                    (4)
                                 
                              
                              
                                 Żomm kif xieraq.
                              
                           
                                 
                                    (5)
                                 
                              
                              
                                 Biss jekk:
                                 
                                             (a)
                                          
                                          
                                             il-pajjiż terz jew territorju jew żona tiegħu tal-oriġini tal-prodott kompost (il-kodiċi ISO tal-pajjiż imdaħħal fil-Kaxxa I.7 tal-Parti I tal-attestazzjoni) huwa elenkat għad-dħul fl-Unjoni ta’ ħalib mhux ipproċessat u ta' prodotti tal-ħalib mhux soġġetti għal trattament għall-mitigazzjoni tar-riskju f’konformità mal-Anness XVII tar-Regolament ta’ Implimentazzjoni (UE) 2021/404 (J);
                                             u
                                          
                                       
                                             (b)
                                          
                                          
                                             l-istabbiliment approvat tal-oriġini tal-ħalib mhux ipproċessat jew tal-prodott tal-ħalib (indikat fil-punt 5 tal-Parti II tal-attestazzjoni) jinsab:
                                             
                                                         (i)
                                                      
                                                      
                                                         f’pajjiż terz, territorju jew żona tiegħu elenkati għad-dħul fl-Unjoni ta’ ħalib mhux ipproċessat u ta’ prodotti tal-ħalib mhux soġġetti għal trattament għall-mitigazzjoni tar-riskju f’konformità mal-Anness XVII tar-Regolament ta’ Implimentazzjoni (UE) 2021/404; jew
                                                      
                                                   
                                                         (ii)
                                                      
                                                      
                                                         fl-Unjoni.
                                                      
                                                   
                                       
                           
                                 
                                    (6)
                                 
                              
                              
                                 Biss jekk:
                                 
                                             (a)
                                          
                                          
                                             il-pajjiż terz jew territorju jew żona tiegħu tal-oriġini tal-prodott kompost (il-kodiċi ISO tal-pajjiż imdaħħal fil-Kaxxa I.7 tal-Parti I tal-attestazzjoni) huwa elenkat għad-dħul fl-Unjoni ta’ prodotti tal-ħalib soġġetti għal trattament għall-mitigazzjoni tar-riskju f’konformità mal-Anness XVIII tar-Regolament ta’ Implimentazzjoni (UE) 2021/404;
                                             u
                                          
                                       
                                             (b)
                                          
                                          
                                             l-istabbiliment approvat tal-oriġini tal-ħalib mhux ipproċessat jew tal-prodott tal-ħalib (indikat fil-punt 5 tal-Parti II tal-attestazzjoni) jinsab:
                                             
                                                         (i)
                                                      
                                                      
                                                         f’pajjiż terz jew territorju jew żona tiegħu elenkati għad-dħul fl-Unjoni ta’ prodotti tal-ħalib soġġetti għal trattament għall-mitigazzjoni tar-riskju f’konformità mal-Anness XVIII tar-Regolament ta’ Implimentazzjoni (UE) 2021/404; jew
                                                      
                                                   
                                                         (ii)
                                                      
                                                      
                                                         fl-Unjoni.
                                                      
                                                   
                                       
                           
                                 
                                    (7)
                                 
                              
                              
                                 Jekk:
                                 
                                             (a)
                                          
                                          
                                             il-pajjiż terz, territorju jew żona tiegħu tal-oriġini tal-prodott kompost (il-kodiċi ISO tal-pajjiż imdaħħal fil-Kaxxa I.7 tal-Parti I tal-attestazzjoni) mhuwiex elenkat għad-dħul fl-Unjoni ta’ ħalib mhux ipproċessat u/jew ta' prodotti tal-ħalib fl-Annessi XVII jew XVIII tar-Regolament ta’ Implimentazzjoni (UE) 2021/404;
                                             u
                                          
                                       
                                             (b)
                                          
                                          
                                             l-istabbiliment approvat tal-oriġini tal-prodott tal-ħalib (indikat fil-punt 5 tal-Parti II tal-attestazzjoni) jinsab:
                                             
                                                         (i)
                                                      
                                                      
                                                         f’pajjiż terz jew territorju jew żona tiegħu elenkati għad-dħul fl-Unjoni ta’ ħalib mhux ipproċessat u/jew ta’ prodotti tal-ħalib f’konformità mal-Anness XVII jew XVIII tar-Regolament ta’ Implimentazzjoni (UE) 2021/404; jew
                                                      
                                                   
                                                         (ii)
                                                      
                                                      
                                                         fl-Unjoni.
                                                      
                                                   
                                       
                           
                                 
                                    (8)
                                 
                              
                              
                                 Importatur: Rappreżentant tal-operaturi importaturi tan-negozju tal-ikel kif stabbilit fl-Artikolu 14(1) tar-Regolament Delegat tal-Kummissjoni (UE) 2019/625 tal-4 ta’ Marzu 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward ta’ rekwiżiti għad-dħul fl-Unjoni ta’ kunsinni ta’ ċerti annimali u oġġetti maħsuba għall-konsum mill-bniedem (ĠU L 131, 17.5.2019, p. 18).
                              
                           
               ”
            
               (A)  Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (ĠU L 95, 7.4.2017, p. 1).
            
               (B)  Ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (ĠU L 139, 30.4.2004, p. 55).
            
            
               (C)  Id-Deċiżjoni tal-Kummissjoni 2011/163/UE tas-16 ta’ Marzu 2011 dwar l-approvazzjoni tal-pjanijiet sottomessi mill-pajjiżi terzi skont l-Artikolu 29 tad-Direttiva tal-Kunsill 96/23/KE (ĠU L 70, 17.3.2011, p. 40).
            
               (D)  Ir-Regolament ta’ Implimentazzjoni tal-Kummissjoni (UE) 2021/405 tal-24 ta’ Marzu 2021 li jistabbilixxi l-listi ta’ pajjiżi terzi jew reġjuni tagħhom li minnhom huwa awtorizzat id-dħul fl-Unjoni ta’ ċerti annimali u oġġetti maħsuba għall-konsum mill-bniedem f’konformità mar-Regolament (UE) 2017/625 tal-Parlament Ewropew u tal-Kunsill.(ĠU L 114, 31.3.2021, p. 118).
            
               (E)  Ir-Regolament ta’ Implimentazzjoni tal-Kummissjoni (UE) 2021/404 tal-24 ta’ Marzu 2021 li jistabbilixxi l-listi ta’ pajjiżi terzi, territorji jew żoni tagħhom li minnhom huwa permess id-dħul fl-Unjoni ta’ annimali, prodotti ġerminali u prodotti li joriġinaw mill-annimali skont ir-Regolament (UE) 2016/429 tal-Parlament Ewropew u tal-Kunsill (ĠU L 114, 31.3.2021, p. 1).
            
               (F)  Ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (ĠU L 139, 30.4.2004, p. 1).
            
               (G)  Ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (ĠU L 70, 16.3.2005, p. 1).
            
               (H)  Ir-Regolament tal-Kummissjoni (KE) Nru 1881/2006 tad-19 ta’ Diċembru 2006 li tiffissa l-livelli massimi ta’ ċerti kontaminanti fl-oġġetti tal-ikel (ĠU L 364, 20.12.2006, p. 5).
            
               (I)  Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
            
               (J)  Ir-Regolament ta’ Implimentazzjoni tal-Kummissjoni (UE) 2021/404 tal-24 ta’ Marzu 2021 li jistabbilixxi l-listi ta’ pajjiżi terzi, territorji jew żoni tagħhom li minnhom huwa permess id-dħul fl-Unjoni ta’ annimali, prodotti ġerminali u prodotti li joriġinaw mill-annimali skont ir-Regolament (UE) 2016/429 tal-Parlament Ewropew u tal-Kunsill (ĠU L 114, 31.3.2021, p. 1).